### Resume

På Kultur- og Idrætsudvalgets møde den 20. juni 2023, sag 90, godkendte udvalget at den nuværende struktur med en bestyrelse for Vejle Musik- og Kulturskole afløses af et udviklingsråd med mere klart definerede opgaver og formål, der tager afsæt i visionen for Vejle Musik- og Kulturskole. I forlængelse heraf skal der politisk udpeges repræsentanter fra Kultur- og Idrætsudvalget.

### Sagsfremstilling

[adresse] og [adresse] (VMK) kerneopgave er at bibringe børn og unge musiske og kreative kompetencer gennem undervisning og arenaer for udøvelse. For at lykkes med det samarbejder VMK med forældre og elever om at udvikle undervisningsmiljøet og porteføljen af tilbud og med daginstitutioner og skoler herunder ungdomsskolen, biblioteket, Elite Vejle, Nova Skolen, Quasar, [adresse], [adresse] og på tværs af forvaltninger om at skabe relevante og værdifulde tilbud.

Udviklingsrådet for Vejle Musik- og Kulturskole er en nyskabelse, der skal understøtte VMK i den fortsatte udvikling af en musik- og kulturskole, der er en synlig og relevant kulturinstitution i [adresse] femtestørste kommune. Udviklingsrådets opgave er at bidrage med inspiration og sparring til skolens ledelse, såvel den administrative som den politiske, og samtidig skabe fælles fodslag og netværk blandt VMKs nærmeste samarbejdspartnere, der gennem udviklingsrådet mødes om relevante strategiske dagsordener.

Beskrivelsen af udviklingsrådet er nærmere uddybet i sagens bilag.

Sammensætning af udviklingsrådet:

* Kultur- og Idrætsudvalget, to repræsentanter
* VMKs ledelse: chef og souschef
* 2 antal forældrerepræsentanter 1 fra musik og 1 fra kulturfag
* 2 antal elevrepræsentanter 1 fra musik og 1 fra kulturfag
* 2 medarbejderrepræsentanter 1 fra musik og 1 fra kulturfag
* [adresse] en repræsentant
* Ungehuset Værket en repræsentant
* Bygningen en repræsentant
* Børn og Unge Forvaltningen en repræsentant
* Kultur- og Sundhedsdirektør
* En repræsentant fra [adresse] uddannelsesmiljø ungdomsuddannelse eller videregående uddannelse

[adresse] har udpeget Mike Mikkelsen og Børn og Ungeforvaltningen har udpeget Asger Olsen, Leder for Pædagogik & Læring.

Der skal i denne sag udpeges to politiske repræsentanter fra Kultur- og Idrætsudvalget. Byrådet træffer den endelige beslutning.

Forvaltningen er igang med planlægning af første møde i udviklingsrådet. Forud herfor vil Kultur- og Idrætsudvalget blive præsenteret for status- og udviklingsperspektiver på VMK, samt de emner udviklingsrådet forventes at skulle arbejde med.

### Klima og resiliensvurdering

Ingen bemærkninger.

### Sagens videre forløb

Sagen skal efterfølgende behandles af Byrådet, der udpeger de to politiske repræsentanter.

### Historik

Kultur- og Sundhedsdirektøren indstiller, 7. november 2023, pkt. 137:

at Kultur- og Idrætsudvalget anbefaler to repræsentanter til udpegning til Musik- og Kulturskolens udviklingsråd.

Beslutning fra Kultur- og Idrætsudvalget, 7. november 2023, pkt. 137:

Kultur- og Idrætsudvalget indstiller Peter Krogh og Ellen Andresen til Musik- og Kulturskolens udviklingsråd.

### Beslutning

Byrådet valgte Peter Krogh og Ellen Andresen til Musik- og Kulturskolens udviklingsråd.

Fraværende:

Mark Kjær. I stedet mødte Aksel Nørgaard.

Silas Holst. I stedet mødte Mette Johnsen.

Peter Krogh.